Ljubezen do rodne grude štejem med najpomembnejša človeška čustva.

Domoljubje niso le spomini iz otroštva, sem prištevam ljubezen do domačega kraja, domače jedi in pijače, krog prijateljev. Domoljubje izvira iz sprejemanja velike, zgodovinsko pogojene skupnosti, iz omike ter iz sprejemanja odgovornosti za to skupnost.

Je odgovorna skrb za ohranjanja skupne dediščine in za spodbujanje skupnega cilja.

**Spoštovani gostje, dragi občani občine Lendava, spoštovani zbrani,**

vljudno pozdravljeni v imenu Občine Lendava in v mojem imenu ob tej za nas tako pomembi spominski slovesnosti.

Mlini zgodovine včasih meljejo nenavadno, zlasti ko gre za meje.

Tudi mi živimo na območju, kjer smo bili zdaj državljani ene, zdaj druge države. Preteklost smo znali obrniti v lastno korist, tako sta to mestece in njegovo širše območje postala stičišče narodnosti. Zahvaljujoč Evropski uniji pa tudi meje niti niso več tako pomembne. Veliko pomembneje je, da so tukaj svoj dom našli Madžari, Slovenci, Hrvati in tudi pripadniki drugih narodnosti. V tej idilični dolini smo znali živeti drug ob drugem na način, da smo s svojim jezikom, kulturo in tradicijami bogatili pokrajino. Medsebojno spoznavamo našo preteklost, naše praznike in izpostavljene dneve.

Tak dan je tudi današnji, ko se spominjamo revolucije in osvobodilnega boja v letih 1848/49. Dvignjenih glav se spominjamo mladih, ki so tudi za ceno svojih življenj branili svojo domovino. Petőfi, Jókai, Vasvári in njihovi tovariši so bili mladeniči, ki so svoj glas namenili spremembam. Spremeniti so želeli politično, gospodarsko in družbeno podobo države. Med njihovimi gesli so bili mir, svoboda, soglasje, enakost in bratstvo zapisani z rdečimi črkami.

Takratna gesla so postala večna in iz leta v leto občutimo, da še nikoli niso bila tako aktualna kot zdaj. Pomembno je izpostaviti, da mir in sloga med tukaj živečimi narodi nikoli nista bila vprašljiva.

S sodelovanjem lahko gradimo prihodnost na način, ki bo vsem zagotavljal preživetje. Sloga je temelj našega obstoja, ki si tukaj znamo predstavljati le tako pestro.

Zagotavljam vam, da želim k ohranjanju skupnosti po svojih močeh prispevati tudi sam.

**Frančišek Asiški je zapisal sledeče:**

*»Kjer je nesloga, prinašajmo edinost*.

*Kjer je zmota, prinašajmo resnico*.

*Kjer je dvom, prinašajmo vero*.

*Kjer je obup, prinašajmo upanje*.«

V skladu s to filozofijo in s skupnimi močmi delamo tudi v prid našega mesta in lepo je videti, da na svojem področju vsakdo opravi svoje, tako to sodelovanje obrodi sadove: razvijajočo se in čedalje močnejšo Občino in mesto Lendavo.

Prosim vas, da začutimo ljubezen do rojstne pokrajine, spoštujmo preteklost, ki nam pri gradnji prihodnosti naj služi kot vodilo.

Želim vam dostojno praznovanje in se hkrati zahvaljujem za vašo pozornost.